## Sadarbība, ja audžuģimenē vai specializētajā audžuģimenē mainījušies būtiski apstākļi

**Normatīvais regulējums**

***Audžuģimenes noteikumu 26.punkts:*** Ja audžuģimene pamatotu iemeslu dēļ nevar uzņemt bērnu, tā informē atbalsta centru un norāda datumu, ar kuru audžuģimene ir gatava veikt savus pienākumus. Atbalsta centrs saņemto informāciju nekavējoties nodod bāriņtiesai, kura to ievada Audžuģimeņu informācijas sistēmā.

***Audžuģimenes noteikumu 27.punkts:*** Ja audžuģimene bez pamatota iemesla 12 mēnešu laikā pēc tam, kad stājies spēkā lēmums par audžuģimenes statusa piešķiršanu, atsakās uzņemt bērnu, bāriņtiesa sadarbībā ar atbalsta centru atkārtoti lemj par laulāto (personas) piemērotību audžuģimenes pienākumu veikšanai.

***Audžuģimenes noteikumu 45.punkts:*** Ja specializētā audžuģimene 12 mēnešu laikā pēc tam, kad stājies spēkā lēmums par specializētās audžuģimenes statusa piešķiršanu, atsakās uzņemt bērnu, bāriņtiesa, noskaidrojot atbalsta centra viedokli, lemj par audžuģimenes piemērotību specializētās audžuģimenes pienākumu veikšanai.

***Audžuģimenes noteikumu 28.punkts:*** Audžuģimene nekavējoties, bet ne vēlāk kā triju dienu laikā informē atbalsta centru par šķēršļiem, kas būtiski ietekmē laulāto (personu) spēju turpmāk veikt audžuģimenes pienākumus, jo īpaši par:

28.1. laulības šķiršanu;

28.2. stāšanos laulībā, ja audžuģimenes statuss piešķirts personai;

28.3. spēkā stājušos tiesas spriedumu, ar kuru otram laulātajam ierobežota rīcībspēja;

28.4. spēkā stājušos tiesas spriedumu par pazudušā otra laulātā izsludināšanu par mirušu;

28.5. otra laulātā nāvi;

28.6. otra laulātā izsludināšanu meklēšanā;

28.7. otra laulātā ilgstošu prombūtni, kas ilgāka par gadu un nav saistīta ar brīvības atņemšanu vai atrašanos apcietinājumā;

28.8. otra laulātā sodīšanu par noziedzīgu nodarījumu ar brīvības atņemšanu vai atrašanos apcietinājumā;

28.9. citu svarīgu informāciju.

***Audžuģimenes noteikumu 29.punkts:*** Bāriņtiesa mēneša laikā pēc šo noteikumu 28.punktā minētās informācijas saņemšanas izvērtē to un sadarbībā ar atbalsta centru pārbauda audžuģimenes dzīves apstākļus un sastāda dzīves apstākļu pārbaudes aktu, kā arī:

29.1. izvērtē laulāto (personas) motivāciju būt par audžuģimeni, ģimenes locekļu savstarpējās attiecības, zināšanas un prasmes bērna aprūpē;

29.2. noskaidro laulāto (personas) materiālo stāvokli;

29.3. noskaidro laulāto (personas) viedokli par spēju turpmāk veikt audžuģimenes pienākumus;

29.4. nosūta laulātos (personu) pie atbalsta centra nodrošinātā psihologa atzinuma saņemšanai par spēju turpmāk veikt audžuģimenes pienākumus;

29.5. ja nepieciešams, iegūst citu būtisku informāciju.

***Audžuģimenes noteikumu 30.punkts:*** Pamatojoties uz šo noteikumu 29.punktā minēto izvērtējumu, bāriņtiesa 10 darbdienu laikā lemj par audžuģimenes statusu.

***Audžuģimenes noteikumu 46.punkts:*** Specializētā audžuģimene triju darbdienu laikā informē atbalsta centru par šo noteikumu 28.punktā minētajiem apstākļiem.

***Audžuģimenes noteikumu 47.punkts:*** Bāriņtiesa 10 darbdienu laikā pēc šo noteikumu 28.punktā minētās informācijas saņemšanas rīkojas atbilstoši šo noteikumu 29. un 30.puntam.

***Audžuģimenes noteikumu 70.punkts:*** Audžuģimenes un specializētās audžuģimenes pienākums ir nekavējoties ziņot atbalsta centram, ja:

70.1. bērnu bez bāriņtiesas piekrišanas aizveduši viņa vecāki vai radinieki;

70.2. bērns ir cietis nelaimes gadījumā;

70.3. bērnam strauji pasliktinājusies veselība;

70.4. bērns ir izdarījis noziedzīgu nodarījumu;

70.5. bērns ir aizbēdzis;

70.6. izveidojusies konfliktsituācija starp bērnu un audžuģimeni vai specializēto audžuģimeni;

70.7. bērns ir miris;

70.8. tās rīcībā ir nonākusi cita informācija, kas var būtiski ietekmēt bērna turpmāko aprūpi.

***Ārpusģimenes aprūpes atbalsta centra noteikumu 12.15.punkts:*** Atbalsta centrs vienas darbdienas laikā sniedz bāriņtiesai informāciju par apstākļiem, kas var būtiski ietekmēt audžuģimenes vai specializētās audžuģimenes darbību vai ievietotā bērna aprūpi.

**Sadarbības procesa shēma, ja audžuģimene vai specializētā audžuģimene neuzņem ģimenē bērnu**

|  |  |  |
| --- | --- | --- |
| Audžuģimene vai specializētā audžuģimene neuzņem ģimenē bērnu | | |
|  |  | |
| **Audžuģimene vai specializētā audžuģimene pamatotu iemeslu dēļ** nevar uzņemt bērnu | **Audžuģimene** **bez pamatota iemesla** 12 mēnešu laikā pēc tam, kad stājies spēkā lēmums par audžuģimenes statusa piešķiršanu, atsakās uzņemt bērnu | **Specializētā audžuģimene** **bez pamatota iemesla** 12 mēnešu laikā pēc tam, kad stājies spēkā lēmums par specializētās audžuģimenes sta­tusa piešķir­šanu, atsakās uzņemt bērnu |
|  |  |  |
| **Audžuģimene vai specializētā audžuģimene**informē par to atbalsta centru un norāda datumu, ar kuru audžuģimene ir gatava veikt savus pienākumus. | **Bāriņtiesa** rakstiski pieprasa atbalsta centram informāciju par audžuģimeni.[[1]](#endnote-1)  **Bāriņtiesa** var aicināt atbalsta centra (vai vairāku atbalsta centru, ja audžuģimene ir mainījusi atbalsta centrus) speciālistus uz starpprofesionāļu vai starpinstitucionālu tikšanos. | **Bāriņtiesa** rakstiski pieprasa atbalsta centram informāciju par audžuģimeni[[2]](#endnote-2), kā arī noskaidro atbalsta centra viedokli, vai au­džuģimenei ir saglabājams spe­cializētās audžuģimenes statuss.  **Bāriņtiesa** var aicināt atbalsta centra (vai vairāku atbalsta centru, ja specializētā audžuģi­mene ir mainījusi atbalsta centrus) speciālistus uz starp­profesionāļu vai starpinstitu­cionālu tikšanos. |
|  |  |  |
| **Atbalsta centrs** no audžuģimenes vai specializētās audžuģimenes saņemto informāciju **nekavējoties** nodod bāriņtiesai | **Atbalsta centrs rakstveidā** sniedz bāriņtiesai tās pieprasīto informāciju par audžuģimeni, kā arī pēc bāriņtiesas uzaicinājuma piedalās starpprofesionāļu vai starpinstitucionālās sanāksmēs. | **Atbalsta centrs rakstveidā** sniedz bāriņtiesai tās pieprasīto informāciju par specializēto audžuģimeni, kā arī pēc bāriņtiesas uzaicinājuma piedalās starpprofesionāļu vai starpinstitucionālās sanāksmēs. |
|  |  |  |
| **Bāriņtiesa** šo informāciju ievada Audžuģimeņu informācijas sistēmā | **Bāriņtiesa** var uzaicināt atbalsta centra, ar kuru audžuģimenei noslēgta vienošanās, pārstāvi piedalīties bāriņtiesas sēdē, kurā atkārtoti tiks lemts par au­džuģimenes piemērotību au­džu­ģimenes pienākumu pildīšanai.  **Bāriņtiesa** atkārtoti lemj par laulāto (personas) piemērotību audžuģimenes pienākumu veikšanai. | **Bāriņtiesa** var uzaicināt atbalsta centra, ar kuru audžuģimenei noslēgta vienošanās, pārstāvi piedalīties bāriņtiesas sēdē, kurā tiks lemts audžuģimenes piemē­rotību specializētās audžu­ģime­nes pienākumu veikšanai.  **Bāriņtiesa** lemj par audžuģimenes piemērotību specializētās audžuģimenes pienākumu veikšanai. |

**Sadarbības procesa shēma, ja iestājušies apstākļi, kas ietekmē audžuģimenes turpmāko spēju veikt audžuģimenes pienākumus vai būtiski ietekmē bērna turpmāko aprūpi.**

|  |  |
| --- | --- |
| **Audžuģimene un specializētā audžuģimene nekavējoties ziņo atbalsta centram** par visiem apstākļiem[[3]](#endnote-3), kas būtiski ietekmē bērna turpmāko aprūpi. | Ja radušies šķēršļi[[4]](#endnote-4), kas būtiski ietekmē audžuģimenes turpmāko spēju veikt audžuģimenes pienākumus, **audžuģimene vai specializētā audžuģimene** **nekavējoties, bet ne vēlāk kā triju dienu laikā** informē par to atbalsta centru. |
|  |  |
| **Atbalsta centrs nekavējoties, bet ne vēlāk kā vienas darbdienas** laikā informē bāriņtiesu, kura lēmusi par bērna ievietošanu audžuģimenē vai speciālajā audžuģimenē, kā arī audžu­ģimenes deklarētās dzīvesvietas bāriņtiesu.  **Atbalsta centrs** sniedz speciālistu atbalstu audžuģimenei situācijas risināšanā un primārā bērna tiesību aizsardzības nodrošināšanā. | **Atbalsta centrs** **vienas darbdienas** laikā sniedz bāriņtiesai informāciju par apstākļiem, kas var būtiski ietekmēt audžuģimenes vai specializētās audžuģimenes darbību. |
|  |  |
| **Bāriņtiesa** saņemto informāciju pievieno audžuģimenes lietai un uzsāk darbības kompetences ietvaros bērna tiesību un interešu aizsardzības nodrošināšanā. | **Bāriņtiesa** saņemto informāciju pievieno audžuģimenes lietai un uzsāk darbības kompetences ietvaros.  **Bāriņtiesa** **mēneša laikā** pēc informācijas saņemšanas no atbalsta centra, izvērtē to un sadarbībā ar atbalsta centru:   1. pārbauda audžuģimenes dzīves apstākļus un sastāda dzīves apstākļu pārbaudes aktu[[5]](#endnote-5); 2. izvērtē audžuģimenes motivāciju būt par audžuģimeni, ģimenes locekļu savstarpējās attiecības, zināšanas un prasmes bērna aprūpē; 3. noskaidro audžuģimenes materiālo stāvokli; 4. noskaidro audžuģimenes viedokli par spēju turpmāk veikt audžuģimenes pienākumus; 5. nosūta audžuģimeni pie atbalsta centra nodrošinātā psihologa atzinuma saņemšanai par spēju turpmāk veikt audžuģimenes pienākumus; 6. ja nepieciešams, iegūst citu būtisku informāciju.   **Bāriņtiesa** rakstiski pieprasa atbalsta centram informāciju par audžuģimeni.  **Bāriņtiesa** var aicināt atbalsta centra speciālistus uz starpprofesionāļu vai starpinstitucionālu tikšanos. |
|  |  |
|  | **Atbalsta centrs rakstveidā** sniedz bāriņtiesai tās pieprasīto informāciju, kā arī pēc bāriņtiesas uzaicinājuma piedalās starpprofesionāļu vai starpinstitucionālās sanāksmēs. |
|  |  |
|  | **Bāriņtiesa** 10 darbdienu laikā lemj par audžuģimenes statusu.  **Bāriņtiesa** var uzaicināt atbalsta centra pārstāvi piedalīties bāriņtiesas sēdē, lai uzklausītu atbalsta centra speciālistu viedokli par izmaiņu ietekmi uz audžuģimenes vai specializētās audžuģimenes turpmāku pienākumu pildīšanu, atbilstoši ģimenes atbalsta plānā iekļautajām aktivitātēm un audžuģimenes sadarbībai ar atbalsta centru problēmsituāciju risināšanā. |

1. Bāriņtiesa rakstiski pieprasa atbalsta centram informāciju par audžuģimeni, t.sk., audžuģimenes atbalsta plānu un attiecīgās ģimenes iesaisti plāna aktivitāšu izpildē, novērojumus attiecībā uz konkrētās ģimenes zināšanām un prasmēm bērnu aprūpē, atbalsta centra sniegto pakalpojumu izklāstu u.tml. [↑](#endnote-ref-1)
2. Sk. atsauci nr.1. [↑](#endnote-ref-2)
3. Audžuģimene un specializētā audžuģimene nekavējoties ziņo atbalsta centram par visiem apstākļiem, kas būtiski ietekmē bērna turpmāko aprūpi, t.sk.:

   1) bērnu bez bāriņtiesas piekrišanas aizveduši viņa vecāki vai radinieki;

   2) bērns ir cietis nelaimes gadījumā;

   3) bērnam strauji pasliktinājusies veselība;

   4) bērns ir izdarījis noziedzīgu nodarījumu;

   5) bērns ir aizbēdzis;

   6) izveidojusies konfliktsituācija starp bērnu un audžuģimeni vai specializēto audžuģimeni;

   7) bērns ir miris;

   8) tās rīcībā ir nonākusi cita informācija, kas var būtiski ietekmēt bērna turpmāko aprūpi. [↑](#endnote-ref-3)
4. Šķēršļi, kas būtiski ietekmē laulāto (personu) spēju turpmāk veikt audžuģimenes pienākumus, jo īpaši:

   1) laulības šķiršanu vai stāšanos laulībā, ja audžuģimenes statuss piešķirts personai;

   2) spēkā stājušos tiesas spriedumu, ar kuru otram laulātajam ierobežota rīcībspēja;

   3) spēkā stājušos tiesas spriedumu par pazudušā otra laulātā izsludināšanu par mirušu;

   4) otra laulātā nāvi;

   5) otra laulātā izsludināšanu meklēšanā;

   6) otra laulātā ilgstošu prombūtni, kas ilgāka par gadu un nav saistīta ar brīvības atņemšanu vai atrašanos apcietinājumā;

   7) otra laulātā sodīšanu par noziedzīgu nodarījumu ar brīvības atņemšanu vai atrašanos apcietinājumā;

   8) citu svarīgu informāciju. [↑](#endnote-ref-4)
5. Atbalsta centra mērķis un uzdevums nav veikt audžuģimenes vai specializētās audžuģimenes kontroli vai uzraudzīšanu dzīvesvietas apsekojuma laikā, bet gan pēc iespējas apzināt nepieciešamā atbalsta sniegšanas nepieciešamību un tās sniegšanu. Tādējādi primārais un galvenais atbalsta centra darbinieku mērķis apsekojuma laikā saistāms ar resursu / riska faktoru apzināšanu secīgi - nepieciešamā atbalsta organizēšanu un sniegšanu. Ja atbalsta centra speciālisti dodas audžuģimenes apsekojumā sadarbībā ar bāriņtiesas pārstāvjiem, dzīves apstākļu pārbaudes aktā norādāms, ka Atbalsta centra speciālisti piedalījušies apsekojumā, nevis to veikuši.

   Norādāms, ka bāriņtiesai vērtējams katrs individuāls gadījums: vai dzīves apstākļu pārbaudē piesaistāmi atbalsta centra speciālisti. Ieteicams doties kopā uz audžuģimenes vai specializētās audžuģimenes dzīvesvietu gadījumos, kad audžuģimenes vai specializētās audžuģimenes audžuvecāks piedzīvojis krīzes situāciju, piemēram, otra laulātā (cita ģimenes locekļa) nāvi; bezvēsts prombūtni u.tml. [↑](#endnote-ref-5)